6 เหตุการณ์ลับล่าชีวิตของ พิธา ลิ้มเจริญรัตน์ – คุณอาจพบความเป็นจริงที่น่าตื่นเต้น!

“พิธา ลิ้มเจริญรัตน์” ณ นาทีนี้เชื่อว่าคงไม่มีคนไทยคนไหนไม่รู้จักชื่อของชายคนนี้ จากสมรภูมิการเลือกตั้งที่ดุเดือดที่ผ่านไปเมื่อเดือนพฤษภาคม 2566 จากจำนวนคนที่มีสิทธิ์เลือกตั้งกว่า 52 ล้านคน มาจบเป็นบทสรุปว่า พรรคก้าวไกล ได้ชนะการเลือกตั้งในครั้งนี้ และคนที่จะขึ้นมาเป็นนายกคนที่ 30 ของเมืองไทยก็คือคุณพิธา ลิ้มเจริญรัตน์ แต่อย่างที่เรารู้กันว่าเขาก็โดนนักร้อง หรือพี่ศรีสุวรรณจรรยา คนดีของเรานี่เอง ยื่นร้องต่อศาลว่าคุณพิธาขาดคุณสมบัติการเป็นส.ส.ตั้งแต่ต้นแล้ว เนื่องจากเข้าถือหุ้นในสื่อ itv สุดท้ายทำให้เขาต้องพลาดเก้าอี้นายกในครั้งนี้ ทำให้พรรคเพื่อไทย หรือคุณเศรษฐาทวีสินขึ้นมาเป็นนายกจำเป็นแทน

จากเด็กที่เคยเกเรจนถูกส่งไปดัดนิสัยที่ต่างประเทศ จนวันนี้เขาได้ก้าวเข้ามาในวงการการเมืองและเกือบจะได้ขึ้นเป็นนายกของคนไทย เรื่องราวที่น่าสนใจที่คุณอาจไม่เคยรู้เกี่ยวกับคนที่ชื่อ ทิม–พิธาลิ้มเจริญรัตน์ จะมีอะไรบ้าง ไปดูกันเลย

1.ไม่ใช่จีนแต้จิ๋ว ไม่ใช่จีนฮกเกี้ยน แต่ผมเป็นจีนไหหลำ

คนจีนเป็นชาติชาติหนึ่งที่อพยพไปตามประเทศต่างๆ ทั่วโลก รวมถึงประเทศไทยด้วยที่มีประชากรเชื้อสายจีนมากกว่า 8 ล้านคน มีทั้งจีนแต้จิ๋ว จีนแคะ จีนไหหลำ จีนกวางตุ้งปะปนกันมากมาย คนจีนได้ชื่อว่าเป็นคนขยันทำมาหากิน หนักเอาเบาสู้ และเราทราบกันดีว่าในไทยเราก็มีเจ้าสัวที่มีเชื้อสายจีนที่มั่งคั่งร่ำรวยและมีชื่อเสียงอยู่หลายคน ไม่ว่าจะเป็นตระกูลบูลกุลที่เป็นเจ้าของเครือห้างสรรพสินค้ามาบุญครอง หรือตระกูลจิราธิวัฒน์ เจ้าของเครือห้างสรรพสินค้าเซ็นทรัล นอกจากในแง่ทางเศรษฐกิจ ในแง่ทางการเมืองก็ยังมีคนไทยเชื่อสายจีนอีกมากที่มีชื่อเสียงโด่งดัง เช่น คุณสนธิ ลิ้มทองกุล คุณสุเทพ เทือกสุบรรณ และที่ไม่พูดถึงไม่ได้เลยก็คือคุณพิธา ลิ้มเจริญรัตน์ อาเฮียขวัญใจชาวด้อมส้มที่เป็นชาวไทยเชื้อสายจีนไหหลำ

2.ยอมรับว่าเคยเป็นเด็กเกเร

ใครจะไปคิดว่าส.ส.มาดเนียบสุขุม เข้าสภาแล้วขึ้นพูดด้วยเสียงอันนุ่มนวลจะเคยเป็นเด็กซ่ามาก่อน เกเรจนพ่อแม่ทนไม่ไหว ต้องขอส่งไปดัดนิสัยให้ไปเรียนต่อที่ประเทศนิวซีแลนด์ โดยเขาต้องไปอยู่อาศัยกับครอบครัวอุปถัมภ์ฐานะปานกลางในขณะที่มีอายุเพียง 11 ปีเท่านั้น